**Pokyny pre zákonných zástupcov žiakov podávajúcich prihlášku na SŠ**

**Usmernenia k prijímaciemu konaniu na stredné školy pre školský rok 2024/2025**

 **Zákonný zástupca žiaka vyplnenú prihlášku odošle prostredníctvom ŠIS - EduPge do 15.03.2024 základnej škole na potvrdenie hodnotenia.**

**Od 01. 01.2022 nadobudla účinnosť novela školského zákona 415/2021 Z.z., ktorá upravuje priebeh a organizáciu prijímacieho konania na SŠ a to nasledovne :**

1. **Zákonný zástupca žiaka (ZZ ) vypĺňa iba jednu prihlášku – jedno tlačivo, na ktorom uvedie v poradí podľa záujmu maximálne 2 stred. školy s „ talentovými odbormi a 2 školy s „ netalentovými odbormi “.**

**Termín podania prihlášky je pre všetky odbory vzdelávania rovnaký.**

**Prihlášku je potrebné podať do 20.marca 2024 .**

1. **Prihláška na SŠ sa podáva elektronickou formou ( prostredníctvom EduPage)**

**Konkrétny formulár prihlášky si vygenerujete v edupage.**

**a) Niektoré údaje budú predvyplnené z databázy, ďalšie požadované údaje doplní zákonný zástupca (ďalej len ZZ.)**

 **b) ZZ vyplnenú prihlášku odošlete prostredníctvom edupage do 15.03.2024 základnej škole na potvrdenie hodnotenia.**

 **c) ZZ k prihláške pripojí povinné prílohy v zoskenovanej podobe ako prílohy k elektronickému podaniu a potvrdí podanie prihlášky.**

 **d) Riaditeľ ZŠ prihlášku elektronicky potvrdí bezodkladne tak, aby ZZ mohol podať prihlášku v zákonnej lehote do 20.03.2024.**

**e) ŠIS po potvrdení prihlášky riaditeľom ZŠ a potvrdení podania prihlášky ZZ odošle prihlášku všetkým stredným školám, ktoré uviedol ZZ v prihláške.**

**f) návod**

**https://help.edupage.org/?lang\_id=2&p=u1/u1681/u1685/u646**

**Od 1.1.2022 sa vyžadujú podpisy oboch rodičov. Prihláška je platná aj s podpisom jedného ZZ, ak sa zákonní zástupcovia dohodli, že prihlášku podpisuje iba jeden zákonný zástupca, a ak o tejto skutočnosti doručia riaditeľovi školy písomné vyhlásenie. Pri podaní prihlášky poštou je určujúci dátum jej podania .**

1. **Povinné prílohy k prihláške:**
* [**Potvrdenie o zdravotnej spôsobilosti žiaka študovať príslušný odbor pre šk. rok 2023/2024 (pdf)**](https://cloud-d.edupage.org/cloud/Potvrdenie_o_zdravotnej_sposobilosti_ziaka_studovat_prislusny_odbor.pdf?z%3ACG2JMhdJ51ald57ewdwi9vh46tEfymEwz74ZahdQrlQUZrkiehnxkWEALWFwA8Ft)

          - predkladá len uchádzač o štúdium v tých študijných odboroch a učebných odboroch, ktoré určilo ministerstvo školstva. [(Zoznam učebných a študijných odborov v ktorých sa vyžaduje zdravotná spôsobilosť).](https://www.minedu.sk/data/att/24656.pdf)

* **Správa z diagnostického vyšetrenia vykonaná zariadením poradenstva a prevencie nie staršia ako dva roky**

           - predkladá len uchádzač so špeciálnymi výchovno-vzdelávacími potrebami.

* **Vyjadrenie lekára so špecializáciou všeobecné lekárstvo o zdravotnej spôsobilosti študovať zvolený odbor vzdelávania**

           - predkladá len uchádzač so zdravotným znevýhodnením.

* **Potvrdenie o zmenenej pracovnej schopnosti**

           - predkladá len uchádzač so zmenenou pracovnou schopnosťou.

* **Potvrdenie o odbornom vzdelávaní a príprave žiaka v systéme duálneho vzdelávania vydané zamestnávateľom, ktorý má so školou uzatvorenú zmluvu o duálnom vzdelávaní**

-predkladá len uchádzač, ktorý podáva prihlášku na vzdelávanie v systéme duálneho vzdelávania.

* **Kópie vysvedčení**

       - predkladá len uchádzač, ktorý bol z niektorého vyučovacieho predmetu na vysvedčení hodnotený slovne (v tomto prípade predkladá len vysvedčenie s príslušným slovným hodnotením), alebo ak nie je možné, aby základná škola, ktorú žiak nevštevoval/navštevuje potvrdila hodnotenie žiaka uvedené na prihláške.

* **Kópie diplomov alebo certifikátov, ktoré preukazujú umiestnenie žiaka v predmetovej olympiáde alebo súťaži (nepovinná príloha)**

           - predkladá len uchádzač, ktorý uvádza v prihláške umiestnenie v predmetovej olympiáde alebo súťaži.

* **Link na stiahnutie príloh k prihláške**

https://www.minedu.sk/pre-skolsky-rok-20232024

1. **Riaditelia stredných škôl** - zverejnia na svojich školských portáloch podmienky prijatia na štúdium a kritéria na úspešné vykonanie prijímacej skúšky do 29.02.2024 - zverejnia zoznam uchádzačov podľa výsledkov prijímacieho konania dňa 17.05.2024 ZZ žiaka najneskôr do 22. 05. 2024 písomne potvrdí strednej škole prijatie na vzdelávanie.
2. **Termíny konania prijímacích skúšok na SŠ :**

**1.kolo**

Talentové odbory ( bilingválne gymnázia, bilingválne akadémie, umelecké školy, športové školy ...) 1. termín : od 26.04. do 30.04.2024 2. termín : od 09.05 do 13.05.2024

Netalentové odbory ( všetky stredné školy= gymnázia, obchodné akadémie, hotelové akadémie, všetky odborné školy+ osemročné gymnáziá )

1.termín : 02.05. – 03.05. 2024

 2.termín : 06.05. – 07.05 2024

**2.kolo**

 18.06 – 19.06. 2024( je určené žiakom, ktorí sa neumiestnili z rôznych dôvodov v 1.kole ani na jednu zvolenú strednú školu. O druhom kole rozhoduje riaditeľ strednej školy. Prípadné konanie druhého kola zverejní na výveske školy a jej web sídle do 06.06.2024 )

1. **Termíny Testovania 9/2024 :**

**20. marec 2024**(streda) z matematiky a slovenského jazyka a literatúry

**Východná poradkyňa ZŠ**

Ing. Silvia Harmaňošová